Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/018 ES/País Vasco Productos metálicos, Španielsko) /* COM/2012/0620 final */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 miliónov EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Španielsko predložilo 28. decembra 2011 žiadosť EGF/2011/018 ES/País Vasco Productos metálicos o finančný príspevok z EGF v dôsledku prepúšťania v 423 podnikoch, ktoré patria do klasifikácie NACE Rev. 2 do divízie 25 (Výroba hotových kovových výrobkov okrem strojov a zariadení)[3] v regióne na úrovni NUTS II País Vasco (ES21) v Španielsku. Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že sú splnené podmienky na poskytnutie finančného príspevku podľa uvedeného nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2011/018 Členský štát || Španielsko Článok 2 || písm. b) Dotknuté podniky || 423 Región na úrovni NUTS II || País Vasco (ES21) Divízia NACE Rev. 2 || 25 (Výroba hotových kovových výrobkov okrem strojov a zariadení) Referenčné obdobie || 22.1.2011 – 22.10.2011 Začiatok poskytovania personalizovaných služieb || 19.3.2012 Dátum uplatňovania || 28.12.2011 Počet pracovníkov prepustených počas referenčného obdobia || 1 106 Prepustení pracovníci, ktorí sa pravdepodobne zúčastnia na týchto opatreniach || 500 Výdavky na personalizované služby (v EUR) || 1 870 000 Výdavky na poskytovanie podpory z fondu EGF[4] (v EUR) || 129 300 Výdavky na poskytovanie podpory z fondu EGF (v %) || 6,47 Celkový rozpočet (v EUR) || 1 999 300 Príspevok z fondu EGF (65 %) (v EUR) || 1 299 545 1. Žiadosť bola Komisii predložená 28. decembra 2011 a do 5. septembra 2012 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a veľkými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy 3. Na účely preukázania súvislosti medzi prepúšťaním a celosvetovou finančnou a hospodárskou krízou Španielsko uvádza, že odvetvie kovových výrobkov je hlavným poskytovateľom vstupov pre širokú škálu výrobných činností, najmä v odvetví výstavby lodí, stavebníctva a automobilového priemyslu. Všetky z nich významne v celej Európskej únii postihla hospodárska kríza, ako predtým uznala Komisia[5] a jej útvary[6]. Okrem toho platia argumenty uvedené v predchádzajúcich žiadostiach EGF súvisiacich s týmito odvetviami[7], najmä argumenty predložené Komisiou 9. augusta 2012 v súvislosti s inou žiadosťou EGF Španielska, ktorá sa týkala rovnakého odvetvia[8]. 4. Spomedzi členských štátov celosvetová finančná a hospodárska kríza najvážnejšie zasiahla Španielsko. Výrobný priemysel zase patrí k najviac postihnutým odvetviam a situácia sa naďalej zhoršuje. Index produkcie odvetvia výroby (2005=100) || 2006 || 2007 || 2008 || 2009 || 2010 || 2011 EÚ-27 || 104,81 || 109,23 || 107,36 || 91,59 || 98,44 || 103,15 Nemecko || 105,83 || 112,73 || 113,06 || 93,64 || 104,57 || 113,91 Francúzsko || 101,01 || 102,62 || 99,05 || 85,34 || 89,11 || 92,42 Španielsko || 105,38 || 107,56 || 98,97 || 82,52 || 83,03 || 82,16 Zdroj: Eurostat 5. Nepriaznivé vyhliadky odvetvia vyplývajúce z celosvetovej finančnej a hospodárskej krízy následne viedli k nižšiemu dopytu po kove a kovových výrobkoch a k ich nižšej výrobe. V Španielsku sa výroba v odvetví kovovýroby v roku 2009 celkovo znížila o 24,6 % a výroba kovových výrobkov o 23,3 % v porovnaní s predchádzajúcim rokom. Ako je uvedené ďalej, hoci sa obe oblasti činností začali v prvom štvrťroku 2011 zotavovať, preukázalo sa, že ide v konečnom dôsledku o neudržateľný trend a výroba oboch odvetví znovu výrazne klesla v druhej polovici roka. Kolísanie priemyselnej výroby v Španielsku || 2009 || 2010 || 1. štvrťrok 2011 || 2. štvrťrok 2011 || 3. štvrťrok 2011 || 4. štvrťrok 2011 Kovovýroba[9] || -24,6 || 0,4 || 2,9 || -2,8 || -2,7 || -9,6 Kovové výrobky[10] || -23,3 || -6,4 || 7,4 || -1,3 || -1,0 || -10,2 Zdroj: INE (Instituto Nacional de Estadística) a Confemetal 6. Pokles výroby v odvetví kovových výrobkov mal následky na zamestnanosť. Španielsko takto stratilo viac ako 180 000 pracovných miest v odvetví kovovýroby v roku 2009 a ďalších 60 000 pracovných miest v roku 2010, čo predstavovalo približne 15 % celkovej zamestnanosti v odvetví. Dôkaz o počte prepustených pracovníkov a splnenie kritérií článku 2 písm. b) 7. Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, podľa ktorého má ísť o prepustenie minimálne 500 pracovníkov v období deviatich mesiacov v podnikoch, ktoré pôsobia v tej istej divízii v rámci klasifikácie NACE Rev. 2 v jednom regióne alebo v dvoch susediacich regiónoch na úrovni NUTS II v niektorom členskom štáte. 8. V žiadosti sa uvádza, že v priebehu deväťmesačného referenčného obdobia od 22. januára 2011 do 22. októbra 2011 bolo prepustených 1 106 pracovníkov v 423 podnikoch, ktoré podľa klasifikácie NACE Rev. 2 pôsobia v rámci divízie 25 („Výroba hotových kovových výrobkov okrem strojov a zariadení“)[11] v regióne País Vasco (ES21) na úrovni NUTS II. Všetky uvedené údaje o počte prepustených pracovníkov sa vypočítali podľa druhej zarážky druhého odseku článku 2 nariadenia (ES) č. 1927/2006. Vysvetlenie nepredvídateľnej povahy tohto prepúšťania 9. Španielske orgány tvrdia, že finančná a hospodárska kríza viedla k náhlemu kolapsu svetovej ekonomiky s obrovským dosahom na mnoho odvetví. Charakter recesie, pokiaľ ide o odvetvie kovových výrobkov, s prudkým poklesom nových objednávok z iných odvetví postihnutých hospodárskym spomalením, je v nedávnej minulosti nebývalý. V dôsledku krízy hospodársky vývoj od roku 2008 nenasledoval stabilný rast zamestnanosti, ktorý bol zaznamenaný v predchádzajúcich rokoch v kovospracujúcom priemysle. V rokoch 2000 až 2006 sa zamestnanosť v tomto sektore zvýšila o 8 % (alebo 300 000 pracovných miest)[12], pričom v období rokov 2009 až 2010 klesla takmer o 15 %. Prepúšťanie v odvetví kovových výrobkov preto nebolo možné predvídať, ani sa mu nedalo jednoducho zabrániť. Identifikácia prepúšťajúcich podnikov a pracovníkov, ktorým je pomoc určená 10. Žiadosť sa týka 1 106 prepustených pracovníkov v 423 podnikoch, ktoré podľa klasifikácie NACE Rev. 2 pôsobia v rámci divízie 25 (Výroba hotových kovových výrobkov okrem strojov a zariadení) v regióne País Vasco (ES21) na úrovni NUTS II. Úplný zoznam podnikov uvedených v tejto žiadosti je priložený v pracovnom dokumente útvarov Komisie, ktorý je sprievodným dokumentom tohto návrhu. Všetkým prepusteným pracovníkom sa ponúkne možnosť zúčastniť sa na opatreniach. Španielske úrady však na základe predchádzajúcej skúsenosti so spravovaním prípadov EGF odhadujú, že opatrení EGF sa rozhodne zúčastniť okolo 500 pracovníkov. 11. Rozdelenie pracovníkov, ktorým je pomoc určená: Kategória || Počet || Percentuál-ny podiel Muži || 930 || 84,09 Ženy || 176 || 15,91 Občania EÚ || 1 080 || 97,65 Občania nečlenských krajín EÚ || 26 || 2,35 Vo veku od 15 do 24 rokov || 23 || 2,08 Od 25 do 54 rokov || 746 || 67,45 Od 55 do 64 rokov || 333 || 30,11 Nad 64 rokov || 4 || 0,36 12. Tieto údaje zahŕňajú 29 pracovníkov s dlhodobými zdravotnými problémami alebo postihnutím. 13. Rozdelenie podľa profesijných kategórií: Kategória || Počet || Percentuál-ny podiel Riadiaci pracovníci || 5 || 0,45 Odborníci || 12 || 1,08 Technici a odborní pracovníci || 85 || 7,69 Administratívni pracovníci, úradníci || 133 || 12,03 Remeselníci a remeselní pracovníci || 272 || 24,59 Obsluha strojov a zariadení || 267 || 24,14 Ostatní pracovníci v osobných službách a nekvalifikovaní pracovníci || 332 || 30,02 14. V súlade s článkom 7 nariadenia (ES) č. 1927/2006 Španielsko potvrdilo, že sa uplatňovala politika rovnosti mužov a žien a nediskriminácie a že sa bude ďalej uplatňovať aj počas rôznych etáp vykonávania EGF, a najmä v rámci prístupu k nemu. Opis príslušného územia a jeho orgánov a zainteresovaných strán 15. Územie dotknuté prepúšťaním je v regióne País Vasco na úrovni NUTS II, ktorý sa skladá z provincií Álava, Guipúzcoa a Vizcaya. Tento región sa nachádza v severnom Španielsku a je obklopený regiónmi Navarra na východe, La Rioja na juhu a Cantabria a Castilla y León na západe. V porovnaní so španielskym priemerom je región País Vasco malým, husto zaľudneným regiónom: pokrýva len 1,4 % (7 234 km²) územia Španielska, ale v roku 2011 predstavoval 4,8 % (2,2 milióna) obyvateľov Španielska. 16. Prepúšťanie v odvetví kovových výrobkov v regióne País Vasco sa dotklo všetkých troch provincií, ale v odlišnom rozsahu; Vizcaya zaznamenala 57 % celkového počtu prepustených pracovníkov, Guipúzcoa 30 %, a Álava 13 %. 17. Hlavnými zainteresovanými stranami je autonómna vláda País Vasco (Gobierno Vasco), a to: regionálne ministerstvo priemyslu, inovácií, cestovného ruchu a obchodu; regionálny úrad pre priemysel a energetiku; riaditeľstvo správy a priemyselnej bezpečnosti; regionálne ministerstvo práce a sociálnych vecí; regionálny úrad pre plánovanie a zamestnanosť a služby zamestnanosti País Vasco. Okrem týchto verejných zainteresovaných strán sú zapojení aj: FVEM (Federación Vizcaína de Empresas del Metal); ADEGI (Asociación de Empresarios de Gipuzkoa); a SEA (Sindicato Empresarial Alavés). Očakávané účinky prepúšťania na miestnu, regionálnu alebo celoštátnu zamestnanosť 18. Podľa Eustatu (Instituto Vasco de Estadística) predstavovalo odvetvie kovovýroby 10 miliárd EUR (alebo 18 %) celkovej pridanej hodnoty regiónu País Vasco. V júni 2010 tiež zamestnávalo 162 000 pracovníkov, čo predstavovalo 16 % celkovej zamestnanosti v regióne. Štyridsať percent týchto pracovníkov pracovalo v samotnom pododvetví kovových výrobkov. Z toho dôvodu, keď celosvetová finančná a hospodárska kríza nepriaznivo vplývala na odvetvie kovových výrobkov, jej dôsledky na zamestnanosť boli v País Vasco vážne. 19. V absolútnych číslach sa odhaduje, že región País Vasco od tretieho štvrťroka 2008 stratil 31 000 pracovných miest v odvetví priemyslu. Vo všetkých troch provinciách País Vasco sa miera nezamestnanosti v rokoch 2008 až 2011 najmenej zdvojnásobila, a to konkrétne takto: Miera nezamestnanosti v País Vasco || 2008 || 2009 || 2010 || 2011 Álava || 2,7 || 9,9 || 10,0 || 6,9 Guipúzcoa || 3,3 || 6,5 || 7,4 || 7,5 Vizcaya || 4,3 || 8,6 || 10,0 || 13,5 País Vasco || 3,8 || 8,1 || 9,2 || 10,6 Zdroj: Eustat 20. Od tejto žiadosti o financovanie z EGF sa ekonomická situácia naďalej zhoršuje: podľa Eurostatu dosiahla celoštátna miera nezamestnanosti v júli 2012 25,1 %, t. j. viac ako dvojnásobok priemeru EÚ-27 a takmer o desať percentuálnych bodov viac v porovnaní s druhou najvyššou celoštátnou mierou nezamestnanosti v EÚ (Portugalsko s 15,7 %). Okrem toho, ako sa objasňuje v bode 16, k väčšine prepúšťania súvisiaceho s touto žiadosťou došlo v provincii Vizcaya, ktorá je v regióne País Vasco provinciou s najvyššou mierou nezamestnanosti. Z týchto dôvodov nie sú vyhliadky prepustených pracovníkov z odvetvia kovových výrobkov v oblasti zamestnania priaznivé. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 21. Všetky nasledujúce opatrenia sa spájajú do koordinovaného balíka personalizovaných služieb, ktorého cieľom je opätovné zaradenie nezamestnaných pracovníkov do zamestnania: – Vyhliadky: Táto činnosť pozostáva z vytvorenia profilu prepusteného pracovníka a zo zhromažďovania vedomostí o odvetví výroby kovových výrobkov s cieľom prispôsobiť balík opatrení poskytovaných prepusteným pracovníkom. Jej cieľom je: pochopenie profilov a zručností, ktoré hľadajú podniky v tomto odvetví, identifikovanie ostatných odvetví bez ohľadu na to, či súvisia s kovovými výrobkami alebo nie, ktoré by mohli poskytnúť pracovné príležitosti cieľovej skupine, a dosiahnuť výmenu v oblasti pracovných síl. – Usmernenie: Táto služba sa skladá zo škály činností, ktoré prispievajú k opätovnému zaradeniu pracovníkov, ktorým je pomoc určená, do zamestnania, najmä: – Vytvorenie personalizovanej diagnostiky individuálneho profilu a potrieb pracovníkov, ktorým je pomoc určená, s cieľom určiť ich smerovanie k zamestnaniu. Na základe tohto opatrenia sa určí príležitosť a obsah následných opatrení. – Zvyšovanie sebadôvery a motivácie pracovníkov, ktorým je pomoc určená (napr. určenie profesijných cieľov, rozvoj ich silných stránok a vypĺňanie nedostatkov, poskytovanie príkladov pracovníkom o pozitívnych postojoch k hľadaniu zamestnania atď.). – Odborná príprava: Cieľom tejto činnosti je poskytnúť pracovníkom, ktorým je pomoc určená, získať schopnosti a zručnosti potrebné na dosiahnutie ich opätovného začlenenia sa do zamestnania. Na základe výsledku opísaných činností „Vyhliadok“ a „Usmernenia“ budú mať činnosti odbornej prípravy dvojaký charakter: – Odborné vzdelávanie na rozvoj zručností podľa profilov a plánov pracovníkov, ktorým je pomoc určená. – Horizontálna odborná príprava na rozvoj sociálno-profesijných schopností, ktoré sú pre všetky druhy povolaní spoločné. – Pomoc pri preradení na iné miesto: Táto činnosť pozostáva z vedenia pracovníkov, ktorým je pomoc určená, jednotlivo a/alebo v skupinách tak, aby si zlepšovali schopnosť hľadania si zamestnania, napríklad poskytnutím postupov hľadania si zamestnania, poradenstva o písaní životopisu a využívania svojich sociálnych sietí v čo najväčšej miere. Zahŕňa aj pomoc v prípade uznania predchádzajúceho učenia sa a skúseností. – Podnikanie: Cieľom tejto činnosti je poskytovanie informácií o možnostiach, ktoré poskytuje podnikanie a samostatná zárobková činnosť, a pre tých pracovníkov, ktorým je pomoc určená a ktorí prejavia záujem, pomoc pri zakladaní podniku. – Grant na odbornú prípravu: Všetci pracovníci, ktorým je pomoc určená a ktorí sa zúčastňujú sa na odbornej príprave, získajú finančný príspevok 250 EUR vo forme priamej a jednej platby. – Grant na stáž: Všetci pracovníci, ktorým je pomoc určená a ktorí sa zúčastňujú na stáži na pracovisku, získajú finančný príspevok 250 EUR vo forme priamej a jednej platby. – Podpora pre opatrovateľov: Táto služba pozostáva v poskytovaní finančnej podpory pracovníkom, ktorým je pomoc určená a ktorým najmä z dôvodu svojich opatrovateľských povinností (napr. deti, staršie alebo zdravotne postihnuté osoby) vznikajú ďalšie náklady, aby mohli využiť odbornú prípravu alebo iné opatrenia. Výška poskytnutého finančného príspevku bude určená na základe osobnej situácie príjemcu a v každom prípade bude obmedzená na 800 EUR. 22. Výdavky na čerpanie prostriedkov z EGF, ktoré sú uvedené v žiadosti podľa článku 3 nariadenia (ES) č. 1927/2006, sa vzťahujú na riadiace, kontrolné, ako aj na informačné a propagačné činnosti súvisiace so žiadosťou. Informačné činnosti pozostávajú najmä z: tlačových správ a konferencií; šírenia informácií o vykonávaní projektu prostredníctvom dvoch webových stránok, informačného bulletinu, platformy elektronického vzdelávania, blogov a sociálnych sietí; záverečného podujatia na predstavenie dosiahnutých výsledkov. Týmto komplexným balíkom informačných a propagačných činností sa vysvetľuje o niečo vyšší podiel výdavkov na poskytovanie podpory z EGF. 23. Personalizované služby, ktoré predstavili španielske orgány, sú aktívne opatrenia na trhu práce v rámci oprávnených činností vymedzených v článku 3 nariadenia (ES) č. 1927/2006. Španielske orgány odhadujú celkové náklady na 1 999 300 EUR, pričom výdavky na personalizované služby predstavujú 1 870 000 EUR a výdavky na poskytovanie podpory z fondu EGF 129 300 EUR (6,47 % z celkovej sumy). Celková výška príspevku požadovaného z fondu EGF je 1 299 545 EUR (65 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na prísluš-ného pracovníka (v EUR) || Celkové náklady (EGF a vnútroštátne spolufinan-covanie) (v EUR) Personalizované služby (prvý odsek článku 3 nariadenia (ES) č. 1927/2006) Vyhliadky (Prospección) || 500 || 534,00 || 267 000 Usmernenie (Servicio de orientaciíon) || 500 || 436,00 || 218 000 Odborná príprava (Formación) || 500 || 1 914,00 || 957 000 Pomoc pri preradení na iné miesto (Inserción) || 250 || 310,00 || 77 500 Podnikanie (Emprendimiento) || 300 || 168,33 || 50 500 Grant na odbornú prípravu (Beca de formación) || 500 || 250,00 || 125 000 Grant na stáž (Beca de prácticas) || 300 || 250,00 || 75 000 Podpora na poradenstvo (Servicio de conciliacíon) || 125 || 800,00 || 100 000 Medzisúčet – personalizované služby || || 1 870 000 Výdavky na podporu z fondu EGF (článok 3 tretí odsek nariadenia (ES) č. 1927/2006) Riadenie || || 46 950 Kontrola || || 15 000 Informácie a propagácia || || 67 350 Medzisúčet – výdavky na poskytovanie podpory z fondu EGF || || 129 300 Odhadované náklady spolu || || 1 999 300 Príspevok z EGF (65 % celkových nákladov) || || 1 299 545 24. Španielsko potvrdzuje, že opísané opatrenia dopĺňajú opatrenia financované zo štrukturálnych fondov, napríklad plán F. I. P. (Plan de Formación e Inserción Profesional) a plán F. P. O. (Plan de formación Profesional Ocupacional), ktoré sú spolufinancované z Európskeho sociálneho fondu (ESF). Cieľom oboch plánov je zlepšenie, zvýšenie a aktualizovanie kvalifikácií a sú zamerané približne na 10 % pracovníkov, ktorí majú nárok na pomoc z fondu EGF pred podaním žiadosti Komisii. Španielske orgány potvrdili, že sú prijaté náležité opatrenia zabraňujúce dvojitému financovaniu. Dátum (dátumy), od ktorého (ktorých) sa začali alebo sa plánujú začať personalizované služby pre príslušných pracovníkov 25. Španielsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 19. marca 2012. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF. Postupy konzultácií so sociálnymi partnermi 26. Medzi autonómnou vládou País Vasco (najmä Regionálnym ministerstvom priemyslu, inovácií, cestovného ruchu a obchodu a Regionálnym ministerstvom zamestnanosti a sociálnych vecí) a združeniami zastupujúcimi zamestnávateľov zapojených v odvetví kovových výrobkov sa uskutočnilo niekoľko stretnutí. Uvedenými združeniami boli FVEM (Federación Vizcaína de Empresas del Metal); ADEGI (Asociación de Empresarios de Gipuzkoa); a SEA (Sindicato Empresarial Alavés). Konzultácie sa týkali predloženia žiadosti EGF a personalizovaných služieb, ktoré sa majú poskytnúť prepusteným pracovníkom. 27. Okrem toho regionálna vláda, združenia podnikateľov a sociálni partneri vytvorili výbor zodpovedný za koordináciu, riadenie a realizáciu projektu. Najreprezentatívnejšie odbory País Vasco budú informované o napredovaní počas realizácie projektu prostredníctvom regionálnych služieb zamestnanosti a jej rady. 28. Španielske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o opatreniach, ktoré sú povinné podľa vnútroštátnych právnych predpisov alebo kolektívnych zmlúv 29. Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti: · potvrdili, že finančný príspevok z EGF nenahrádza opatrenia, za ktoré sú na základe vnútroštátnych právnych predpisov alebo kolektívnych zmlúv zodpovedné spoločnosti, · preukázali, že týmito opatreniami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo sektorov, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 30. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Z toho dôvodu bude riadiacim a kontrolným orgánom zodpovedným za EGF Riaditeľstvo pre aktiváciu pracovnej sily (Dirección de Activación Laboral) v rámci služieb zamestnanosti v regióne País Vasco (Servicio Vasco de Empleo), ktoré je takisto zodpovedné za riadenie operačného programu ESF pre País Vasco. Financovanie 31. Na základe žiadosti Španielska je navrhovaný príspevok z fondu EGF na koordinovaný balík personalizovaných služieb (vrátane výdavkov na poskytnutie podpory z EGF) 1 299 545 EUR, čo predstavuje 65 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Španielskom. 32. Vzhľadom na maximálnu možnú sumu finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov, Komisia navrhuje uvoľniť z fondu EGF uvedenú celkovú sumu, ktorá sa pridelí v rámci okruhu 1a finančného rámca. 33. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pridelenie počas posledných štyroch mesiacov roka, ako sa vyžaduje v článku 12 ods. 6 nariadenia (ES) č. 1927/2006. 34. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 35. Komisia v súlade s bodom 28 medziinštitucionálnej dohody zo 17. mája 2006 samostatne predkladá žiadosť o prevod s cieľom zahrnúť do rozpočtu na rok 2012 osobitné viazané rozpočtové prostriedky. Zdroj platobných rozpočtových prostriedkov 36. Suma platobných rozpočtových prostriedkov pôvodne vyčlenených v rozpočtovom riadku 04 05 01 v roku 2012 bude vyčerpaná v plnej miere po prijatí doteraz predložených návrhov na uvoľnenie prostriedkov z EGF zo strany obidvoch zložiek rozpočtového orgánu, a preto nebude dostatočná na krytie sumy potrebnej v prípade tejto žiadosti. Bude sa požadovať o zvýšenie objemu platobných rozpočtových prostriedkov na rozpočtovom riadku EGF buď prevodom v prípade, že je možné identifikovať zdroj dostupných rozpočtových prostriedkov, alebo zmenou a doplnením rozpočtu. Prostriedky z tejto rozpočtovej položky sa použijú na úhradu sumy 1 299 545 EUR potrebnej v súvislosti s predloženou žiadosťou. Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/018 ES/País Vasco Productos metálicos, Španielsko) EURÓPSKY PARLAMENT A RADA EURÓPSKEJ ÚNIE, So zreteľom na Zmluvu o fungovaní Európskej únie, So zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[13], a najmä na jej bod 28, So zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[14], a najmä na jeho článok 12 ods. 3, So zreteľom na návrh Európskej komisie[15], keďže: (1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať doplňujúcu podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce. (2) Rozsah pôsobnosti EGF bol v prípade žiadostí predložených od 1. mája 2009 do 30. decembra 2011 rozšírený tak, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy. (3) Medziinštitucionálna dohoda zo 17. mája 2006 umožňuje uvoľnenie prostriedkov z EGF v rámci ročného stropu vo výške 500 miliónov EUR. (4) Španielsko predložilo 28. decembra 2011 žiadosť o uvoľnenie prostriedkov z EGF v súvislosti s prepúšťaním v 423 podnikov, ktorých činnosť patrí podľa klasifikácie NACE Rev. 2 do divízie 25 („Výroba hotových kovových výrobkov okrem strojov a zariadení“) a ktoré pôsobia v regióne NUTS II País Vasco (ES21), a túto žiadosť doplnilo do 5. septembra 2012 o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 1 299 545 EUR. (5) Z EGF by sa preto mali uvoľniť prostriedky s cieľom poskytnúť finančný príspevok v súvislosti so žiadosťou Španielska. PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2012 sa mobilizuje Európsky fond na prispôsobenie sa globalizácii s cieľom poskytnúť sumu vo výške 1 299 545 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Rev. 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] V súlade s článkom 3 tretím odsekom nariadenia (ES) č. 1927/2006. [5] KOM(2009) 104 v konečnom znení z 25.2.2009, oznámenie Komisie „Reakcia na krízu v európskom automobilovom priemysle“. [6] Eurostat – Štatistika v kocke 61/2011 pre priemysel, obchod a služby, „Aktivita v stavebníctve v EÚ-27 klesla v druhom štvrťroku 2011 v porovnaní s jeho predkrízovým maximom o 16 % “, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [7] V prípade lodiarskeho priemyslu pozri: EGF/2010/006 PL/H. Cegielski-Poznan, EGF/2010/025 DK/Odense Steel Shipyard a EGF/2011/008 DK/Odense Steel Shipyard. V prípade stavebného priemyslu pozri: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland a EGF/2011/017 ES/Aragón Construction. V prípade automobilového priemyslu pozri: EGF/2009/019 FR/Renault, EGF/2010/002 ES/Cataluña Automotive and 2011/003 DE/Arnsberg a Düsseldorf Automotive. [8] COM(2012) 451 final z 9.8.2012, súvisiace s EGF/2011/019 ES/Galicia Metal. [9] Výroba meraná na základe ukazovateľa kovovýroby (alebo IPIMET pre Indicador de Producción del Metal) vypočítaná Španielskou konfederáciou odvetvia kovovýroby (Confemetal). [10] Vymedzené ako divízia 25 NACE Rev. 2 („Výroba hotových kovových výrobkov okrem strojov a zariadení“). [11] Nariadenie Európskeho Parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Rev. 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [12] Publikácia „Aká je situácia v „neviditeľnom“ odvetví Európy – Odvetvie kovovýroby a kovových výrobkov“, Európska komisia, GR pre podnikanie a priemysel. [13] Ú. v. EÚ C 139, 14.6.2006, s. 1. [14] Ú. v. EÚ L 406, 30.12.2006, s. 1. [15] Ú. v. EÚ C [...], [...], s. [...].